  Виталий Пронин Дуннеын Пумит но нялтас Брюссельын кенешизы Евросоюзэ пырись 28 кунъёслэн кивалтӥсьёссы.Вераськон мынӥз Россия сярысь. Евросоюз нош ик янгыш кариз Сириын мынӥсь война понна Сирилэсь но Россилэсь президентъёссэс. Польша, Эстония, Литва, Латвия ӵектӥзы асьме страналы пумит санкциосты паськытатыны. Нош Италия, Испания, Греция, Португалия, Венгрия но Словакия Россиен эшлыко кусыпъёсты тупатон сярысь вераськизы. Франция ас мылкыдзэ ӧз шарая. Германия озьы ик пумит но, нялтас но ӧз кариськы. Соослы туж секыт луоз Россиысь газтэк, но та сярысь шара верамзы уг поты. Озьы кенешонын нокыӵе решение кутэмын ӧй вал.Россиын Эмчиос гуртэ мынозы Россилэн Правительствоез вуоно арын но азьланьтоз «Гурт доктор» федерал программаез. Та программа странаямы быдэсъяськыны кутскиз 2012-тӥ арысен. Соя ёрос центръёсы но гуртъёсы ужаны мынӥсь эмчиослы 1 миллион манет субсидия висъяське улон инты басьтон понна. Россилэн Правительствоезлэн премьер-министрез Дмитрий Медведев пусйиз:  та программа вуоно арын но азьланьтэмын луоз, малы ке шуоно улосъёс кулэясько  пӧртэм специалистъёслы. «Гурт доктор» программалы вуоно арын висъяськоз 3 миллиард манет. УД Теги: дуннеын Россиын  